ซื้อสุทธิ Call บน TPIPL และ SAMART หนาแน่นในวันพุธ
นักลงทุนหันเก็บ Call บนหุ้น TPIPL หลังจากหุ้นอ้างอิงปรับตัวขึ้นวานนี้
23 ก.ค. 2558

บล.แมคควอรี เผย นักลงทุนหันเก็บ Call บนหุ้น TPIPL หลังจากหุ้นอ้างอิงปรับตัวขึ้นวานนี้ โดย TPIPL +5.1% ส่งผลให้ Call DW ที่เกี่ยวข้องบวกตามไปด้วย ตัวอย่างเช่น TPIP28C1509A +33.3% TPIP28C1510A +18.8% นอกจากนี้ ตลาดหุ้นไทยวานนี้เปิดตลาดในแดนลบ ก่อนที่จะมีแรงซื้อกลับในช่วงใกล้ปิดเที่ยงและต่อเนื่องในภาคบ่ายของการซื้อขาย ส่งผลให้นักลงทุนเทรด SET50 DW หนาแน่น ตัวอย่างเช่น S5028C1509C S5028C1508A และ S5028P1508A ตามลำดับ
อย่างไรก็ตามกลุ่มพลังงานยังคงเป็นกลุ่มหลักในการกดดันตลาด สวนทางกับกลุ่มธนาคารที่ปรับตัวขึ้นหลังการรายงานผลการดำเนินงานที่ดีกว่าตลาดคาด ส่งผลให้ Call DW บนหุ้นธนาคารปรับตัวขึ้นตาม ตัวอย่าง DW28 เช่น KTB28C1510A +50.0% และ KTB28C1512A +26.3% เทียบกับหุ้นอ้างอิงที่ปรับตัวขึ้น +3.6% ส่วน Call DW กลุ่มพลังงานปรับตัวลงตามหุ้นอ้างอิง เช่น PTT28C1510A -8.7% PTT28C1607A -6.4% เทียบกับหุ้นอ้างอิงที่ปรับตัวลง -2.5% อย่างไรก็ตาม Put DW หุ้นพลังงานปรับตัวขึ้น เช่น PTT28P1511A +7.0% เป็นต้น
ทั้งนี้ ข้อมูลการซื้อขาย DW28 วานนี้ แสดงให้เห็นว่า นักลงทุนมีการเข้าซื้อสุทธิ Call DW บนหุ้น TPIPL เช่น TPIP28C1510A 26.5 ล้านหน่วย และ Call DW บนหุ้น SAMART เช่น SAMA28C1512A 14.7 ล้านหน่วย นอกจากนี้ ยังมี Call DW บนหุ้นอื่นๆ เช่น PTT28C1510A QH28C1512A และ WHA28C1512A รวมทั้งมีแรงซื้อสุทธิ ใน SET50 DW เล็กน้อย เช่น S5028C1509A เป็นต้น ส่วนทางด้านแรงขายสุทธิ นักลงทุนขายสุทธิ S5028C1508A 11.5 ล้านหน่วย หลังจากที่ดัชนีหลักทรัพย์อ้างอิงรีบาวน์ขึ้นมาปิดบวกได้ในช่วงท้ายตลาด นอกจากนี้ ยังมีแรงขายใน ITD28C1509A และ BMCL28C1508B 5.0 ล้านหน่วย และ 1.4 ล้านหน่วยอีกด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,970.26 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,225.51 ล้านบาท
คิดเป็น 3.1%